पाएं अपने शहर की ताज़ा ख़बरें और फ्री ई-पेपरडाउनलोड करें
एसपी हिमांशु गर्ग ने शनिवार को थाना सदर पिहोवा का निरीक्षण किया। इस दौरान एसपी गर्ग ने पुलिस थाने का रिकॉर्ड जांचा व पेंडिंग शिकायतों को लेकर दिशा-निर्देश दिए। एसपी ने करीब दो घंटे पुलिस अधिकारियों के साथ क्राइम व कोविड-19 को लेकर बैठक भी ली। उन्होंने कहा कि सभी पुलिस कर्मचारी ईमानदारी से अपनी ड्यूटी का निर्वाह करें।
मौजूदा स्थिति को देखते हुए पुलिस कर्मचारी कोविड-19 के नियम का पालन करते हुए खुद को भी सुरक्षित रखे। कोविड-19 को लेकर सरकार की ओर से जारी गाइडलाइन का पालन कराए। कोविड-19 गाइडलाइन की अवहेलना करने वालों के चालान किए जाए। वहीं उन्होंने कहा कि क्राइम रोकने के लिए पुलिस अपने एरिया में गश्त बढ़ाए। महिला संबंधी शिकायत प्राप्त होने पर तुरंत कार्रवाई की जाए। इस मौके पर थाना सदर प्रभारी सतीश कुमार, मुंशी मुकेश कुमार, हंसराज, कृष्ण कुमार, लखविंद्र सिंह सहित पुलिस कर्मचारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn